عادا یونات

**عادا یونات** (پیدائش 22 جون 1939)  اسرائیلی ماہر قلمیات ہیں جو رائبوسوم (ribosome) کی ساخت پر کام کرنے والی اولین بانی سائنس دان ہیں۔ وہ اس وقت ویزمین انسٹی ٹیوٹ آف سائنس کے ہیلن اور ملٹن سینٹر برائے بائیو مالیکیولر اسٹرکچر اسمبلی کی ڈائریکٹر ہیں۔
2009 میں انھیں وینکٹ رامن رامکرشنن اور تھامس اے۔ اسٹیٹز کے ساتھ کیمیا میں رائبوسوم (ribosome) کی ساخت اور کارگزاری پر تحقیق پر نوبل پرائز ملا۔ یہ اسرائیل کے دس نوبل انعام یافتہ افراد میں  پہلی اسرائیلی خاتون ہیں جنھیں نوبل انعام ملا، مڈل ایسٹ سے پہلی خاتون جنھیں سائنس میں نوبل انعام ملا اور 45 سال میں کیمیا میں نوبل انعام جیتنے والی پہلی خاتون بھی ۔

## حالات زندگی
یہ یروشلم میں پیدا ہوئیں، ان کے والدین صیہونی یہودی تھے جو پولینڈ سے ہجرت کرکے 1933 میں اسرائیل کے قیام سے پہلے آ بسے تھے۔ ان کے والد ایک ربی تھے اور ربی خاندان سے تعلق رکھتے تھے۔ یروشلم میں بسنے کے بعد انھوں نے گروسری اسٹور چلایا جس سے بمشکل گزارا ہوتا تھا۔ یونات نے انتہائی غربت میں بچپن گزارا مگر والدین نے اچھی تعلیم کے لیے بہتر علاقے کے اسکول میں تعلیم دلائی۔ والد کی وفات کے بعد ان کا خاندان تل ابیب جا بسا۔ ٹچون ہدش اسکول میں یونات کو داخلہ مل گیا گو کہ والدہ کے پاس فیس کے پیسے نہیں تھے، پیسوں کی بجائے طالب علموں کو حساب پڑھانے پر فیس معاف ہوئی۔

بچپن میں پولش سائنس دان میری کیوری کے بارے میں ایک عمدہ تحریر کردہ سوانح سے متاثر ہوئیں مگر وہ ان کا رول ماڈل نہ تھیں۔ یروشلم کی عبرانی یونیورسٹی سے 1962 میں کیمیا میں گریجویشن کیا اور یہیں سے 1964 میں حیاتیاتی کیمیا میں ماسٹر کی ڈگری حاصل کی۔ 1968 میں پی ایچ ڈی کی ڈگری ویزمین انسٹی ٹیوٹ آف سائنس برائے ایکس رے کرسٹیلوگرافر

[Weizmann Institute of Science for X-ray crystallographic] سے رائبوسوم (ribosome) کی ساخت اور کارگزاری پر تحقیق پر نوبل پرائز حاصل کیا، ان کے پی ایچ ڈی معاون ولفی ٹراب تھے۔

یونات نے کریو بائیو کرسٹیلوگرافی [cryo bio-crystallography] کی تکنیک متعارف کروائی جو ساختیاتی بائیولوجی میں عام استعمال ہونے لگی اور بہت سے مشکل  پراجیکٹ قدرے آسان ہو گئے۔

ان کی ایک بیٹی ہے، ہیگتھ یونات، شیبا میڈیکل سینٹر میں ڈاکٹر ہیں۔

## سیاسی نظریات
یہ مشہور قبضہ مخالف سماجی کارکن ڈاکٹر روخامہ مارٹن کی کزن ہیں۔

عادا یونات نے حماس کے تمام قیدیوں کو بغیر شرط رہا کرنے کی استدعا بھی کی ہے کیونکہ ان کا ماننا ہے کہ اگر کوئی قیدی نہیں ہوں گے تو فوجیوں کو اغوا کرنے کا جواز خود ہی ختم ہو جائے گا۔

## رکنیت
یونتھ مندرجہ ذیل تنظیموں کی ممبر ہیں
* ریاست ہائے امریکا کی نیشنل اکیڈیمی آف سائنسز
* امریکن اکیڈیم آف آرٹس اور سائنس
* اسرائیلی اکیڈیمی آف سائنسز اینڈ ہیومنٹیز
* یورپین اکیڈیمی آف سائنسز اینڈ آرٹ
* یورپین مالیکیولر بائیلوجی آرگنائزیشن

2014 میں پروفیسر یونات کو پوپ فرانسس نے پونٹیفکل اکیڈیمی آف سائنسز کا عام رکن بنا دیا گیا۔

## ایوارڈ اور اعزازات
* اسرائیل پرائز، 2002
* ہاروے پرائز
* میسری پرائز
* پال کیرر گولڈ میڈل
* ہاروٹز پرائز
* جارج فہیر کے ساتھ کیمسٹری میں وولف پرائز
* لائف سائنسز میں روتھس چائلڈ پرائز
* البرٹ آئن سٹائن ورلڈ ایوارڈ آف سائنس
* کیمسٹری میں نوبل پرائز، 2009
* ول ہلم ایکسنر میڈل، 2010
* ڈی لا سیلے یونیورسٹی کی طرف سے اعزازی ڈاکٹریٹ کی ڈگری، 2015
* جوزف فوریئر یونیورسٹی، فرانس کی طرف سے اعزازی ڈاکٹریٹ کی ڈگری  ، 2015
* میڈیکل یونیورسٹی آف لوڈز، پولینڈ کی طرف سے اعزازی ڈاکٹریٹ کی ڈگری
* یونیورسٹی آف واروک، برطانیہ کی طرف سے اعزازی ڈاکٹریٹ کی ڈگری

## حوالہ جات

## بیرونی روابط

* The Official Site of Louisa Gross Horwitz Prize
* Weizmann Institute of Science, Yonath-Site
* Talk of Ada Yonath at the Origins 2011 congress

زمرہ:1939ء کی پیدائشیں
زمرہ:اسرائیلی امن پسند شخصیات
زمرہ:اسرائیلی حیاتی کیمیا دان
زمرہ:اسرائیلی خواتین سائنسدان
زمرہ:اسرائیلی نوبل انعام یافتہ
زمرہ:اسرائیلی یہودی
زمرہ:اکیسویں صدی کی خواتین سائنس دان
زمرہ:بقید حیات شخصیات
زمرہ:تعہدی فلسطین میں یہودی
زمرہ:تل ابیب کی شخصیات
زمرہ:خاتون نوبل انعام یافتہ
زمرہ:خواتین حیاتیات دان
زمرہ:ریاستہائے متحدہ کی قومی اکادمی برائے سائنس کے ارکان
زمرہ:ماہرین قلمیات
زمرہ:وولف انعام برائے کیمیا وصول کنندگان
زمرہ:یروشلم کی شخصیات
زمرہ:یہودی امن پسند شخصیات
زمرہ:یہودی کیمیا دان
زمرہ:رائل سوسائٹی کے غیر ملکی ارکان
زمرہ:بیسویں صدی کی خواتین سائنس دان
زمرہ:نوبل انعام یافتگان برائے کیمیا
زمرہ:ویکی ڈیٹا سے مطابقت رکھنے والی مختصر تفصیل
زمرہ:فضلائے جامعہ عبرانی یروشلم
زمرہ:بیسویں صدی کی اسرائیلی خواتین
زمرہ:اکیسویں صدی کی اسرائیلی خواتین
زمرہ:بیسویں صدی کے کیمیا دان